Nødplanen er aktiveret og administrative sygeplejersker og demenssygeplejersker er flyttet over i hjemmesygeplejen for at varetage funktioner, så borgerne får den hjælp de skal have.

Presset på hjemmeplejen og sygeplejen i Aalborg Kommune er stort og ventes at stige dag for dag de kommende uger på grund af stigende covid-19 smitte i samfundet. Aalborg Kommune har aktiveret der nødplan – den såkaldte eskaleringsplan. Den plan indebærer blandt andet ansatte i ikke kritiske funktioner kan træde ind i hjemmeplejen og varetager kritiske funktioner. 9-10 medarbejdere er i dag flyttet i nye funktioner. Det fortæller direktør for forvaltningen Senior og Omsorg i Aalborg Kommune, Jan Nielsen. -	Administrative sygeplejersker og demenssygeplejersker er flyttet over i hjemmesygeplejen, og vi opfordrer medarbejderne i hjemmeplejen til at tage ekstra vagter. Vi gør brug af alle de håndtag, som vi kan skrue på, siger Jan Nielsen. Allerede i sidste uge meddelte kommunen Region Nordjylland og de praktiserende læger, at hjemmesygeplejen ikke længere kører ud til akutte ting. Jan Nielsen pointerer dog, at man i Aalborg Kommune sikrer, at alle borgere får den hjælp, som de skal have. Sundhedsmyndighederne har i dag meldt nye retningslinjer ud angående isolation, som betyder, at man nu kan afbryde selvisolation tidligere. Fremover kan man afslutte sin selvisolation, når man ikke længere har symptomer. Har man en positiv test, men ingen symptomer eller lette symptomer, er selvisolationen nedsat til fire døgn. I Aalborg Kommune håber Jan Nielsen, at det kan hjælpe den pressede hjemmeplejen, da de ansatte nu kan vende hurtigere tilbage i job.